cyanic-selkie/wikianc huggingface dataset:
Κριτική στον Χριστιανισμό
Χριστιανοφασισμός
Ο Tom Faw Driver, καθηγητής θεολογίας στη Νέα Υόρκη, εξέφρασε την ανησυχία του πως «η λατρεία του Θεού στον Ιησού, δεν χωρίζει τον χριστιανό από τον Εβραίο, τον άντρα από τη γυναίκα, τον ιερωμένο από τον λαό, τον λευκό από τον μαύρο, τον πλούσιο από τον φτωχό» Για τον ίδιο, ο Χριστιανισμός είναι σε συνεχή κίνδυνο να μετατραπεί σε χριστιανοφασισμό, δηλώνοντας πως «φοβόμαστε τον χριστιανοφασισμό, τον οποίο βλέπουμε σαν την πολιτική διάσταση των προσπαθειών να τοποθετηθεί ο Ιησούς στο κέντρο της κοινωνικής ζωής και της Ιστορίας» και πως «πολλά από τα κηρύγματα στις εκκλησίες για τον Ιησού, μετατράπηκαν σε κάτι που είναι δικτατορικό στην καρδιά του και προετοιμάζουν την κοινωνία για ένα Αμερικάνικο Φασισμό». Ο Knitter, εξηγώντας τη θέση της Solle, αναφέρει πως ο Χριστιανοφασισμός «αφήνει ή επιτρέπει τους Χριστιανούς, να επιβληθούν, όχι μόνο πάνω σε άλλες θρησκείας αλλά και κουλτούρες, και πολιτικά κόμματα τα οποία δεν έχουν για σύνθημά τους τη νίκη του Χριστιανισμού»
Σημειώσεις
<references group="Σημ" />
Εξωτερικοί σύνδεσμοι
Κατηγορία:Χριστιανισμός Κατηγορία:Αντιδιανοουμενισμός
Μαλακοπή Καππαδοκίας
Η Μαλακοπή Καππαδοκίας («βαθύ πηγάδι», σημερινό όνομα Ντερίνκογιου) είναι πόλη και επαρχία της επαρχίας Νεβσεχίρ της περιοχής της Κεντρικής Ανατολίας της Τουρκίας. Σύμφωνα με την απογραφή του 2010, ο πληθυσμός της επαρχίας είναι 22.114 άτομα από τους οποίους οι 10.679 ζουν στην πόλη του Ντερίνκογιου. Η περιοχή καλύπτει έκταση 445 τ.χλμ., και το μέσο υψόμετρο είναι 1.300 μέτρα με το υψηλότερο σημείο να είναι το όρος Ερτάς στα 1.988 μέτρα.
Ευρισκόμενη στην Καππαδοκία, η Μαλακοπή είναι γνωστή για τη μεγάλη πολυεπίπεδη υπόγεια πόλη της Μαλακοπής, σημαντικό τουριστικό αξιοθέατο. Η περιοχή της Καππαδοκίας, όπου βρίσκεται η Μαλακοπή, περιέχει πολλές ιστορικές υπόγειες πόλεις, σκαλισμένες σε ένα μοναδικό γεωλογικό σχηματισμό. Στην περιοχή ανάμεσα στη Καισάρεια και το Νεβσεχίρ έχουν βρεθεί πάνω από 200 υπόγειες πόλεις με τουλάχιστον δύο επίπεδα, με περίπου 40 από αυτές να έχουν τουλάχιστον τρία επίπεδα. Οι τρωγλοδυτικές πόλεις στη Μαλακοπή και το Καϊμακλί περιέχουν δύο από τα καλύτερα παραδείγματα υπόγειων κατοικιών.
Ιστορία
Η αρχαιότερη γραπτή πηγή για υπόγειες κατασκευές είναι τα γραπτά του Ξενοφώντα. Στο Ανάβασις αναφέρει ότι οι άνθρωποι που ζουν στην Ανατολία είχαν ανασκάψει τα σπίτια τους υπόγεια, ζώντας σε καταλύματα αρκετά μεγάλα για να χωρέσουν την οικογένεια, τα κατοικίδια ζώα και τις προμήθειες αποθηκευμένων τροφίμων. Οι δύο πρώτοι όροφοι της υπόγειας πόλης της Μαλακοπής χρονολογούνται από αυτή την πρώιμη περίοδο.
Από τη Βυζαντινή εποχή (4ο αιώνα μ.Χ.) έως το 1923 η Μαλακοπή ήταν γνωστή από τους Καππαδόκες κατοίκους ως Μαλακοπέα. Η υπόγεια πόλη επεκτάθηκε σε μεγάλο βαθμό κατά τη μέση Βυζαντινή περίοδο για να χρησιμεύσει ως καταφύγιο από τις επιδρομές των Ουμαγιαδικών Αραβικών και Αβασιδικών στρατευμάτων κατά τη διάρκεια των Αραβοβυζαντινών πολέμων (780-1180). Η πόλη περιείχε καταστήματα τροφίμων, κουζίνες, πάγκους, εκκλησίες, πρέσες λαδιού και κρασιού, φρεάτια, πηγάδια, και ένα θρησκευτικό σχολείο. Η υπόγεια πόλη της Μαλακοπής έχει τουλάχιστον οκτώ επίπεδα και βάθος 85 μ. και θα μπορούσε να φιλοξενήσει χιλιάδες ανθρώπους. Η πόλη συνέχισε να χρησιμοποιείται ως προστασία από τις μογγολικές επιδρομές του Ταμερλάνου τον 14ο αιώνα. Μετά την κατάληψη της περιοχής από τους Οθωμανούς οι πόλεις χρησιμοποιήθηκαν ως καταφύγια. Ακόμη και τον 20ό αιώνα οι κάτοικοι της πόλης, οι Έλληνες της Καππαδοκίας, εξακολουθούσαν να χρησιμοποιούν τις υπόγειες αίθουσες για να ξεφύγουν από περιοδικά κύματα Οθωμανικών διώξεων. Τελικά όταν υποχρεώθηκαν να φύγουν το 1923 με την ανταλλαγή πληθυσμών μεταξύ Ελλάδας και Τουρκίας οι σήραγγες εγκαταλείφθηκαν.
Εξωτερικοί σύνδεσμοι
Κατηγορία:Καππαδοκία
Φρειδερίκος Β΄ Γκοντζάγκα
O Φρειδερίκος Β΄, ιταλ. Federico II, (17 Μαΐου 1500 - 28 Αυγούστου 1540) από τον Οίκο των Γκοντζάγκα, ήταν μαρκήσιος της Μάντουα (1519 - 1530), δούκας της Μάντουα (1530 - 1540). Ως σύζυγος της Μαργαρίτας Παλαιολογίνας μαρκησίας του Μομφερράτου, ήταν επίσης Μαρκήσιος του Μομφερράτου (1533 - 1540)
Βιογραφία
Ήταν ο πρωτότοκος γιος του Φραγκίσκου Β΄ μαρκήσιου της Μάντουα και της Ισαβέλλας των Έστε, κόρης του Έρκολε Α΄ δούκα της Φερράρα.
Μικρός κρατήθηκε όμηρος στη Ρώμη, για να ελευθερωθεί ο πατέρας του από τους Βενετούς, που τον κρατούσαν αιχμάλωτο. Το 1519 απεβίωσε ο πατέρας του και τον διαδέχθηκε στην ηλικία των 19 ετών. Επειδή ήταν νέος, τη διακυβέρνηση ασκούσε η μητέρα του και οι θείοι του Σιγισμούνδος και Ιωάννης. Το 1521 έλαβε την περιβολή του αξιώματός του από τον Κάρολο Ε΄ της Γερμανίας. Παρά την πενιχρή στρατιωτική εμπειρία του, ο πάπας Λέων Ι΄ τον ονόμασε σημαιοφόρο (golfalonierο) και γενικό διοικητή της Εκκλησίας, δηλ. αρχηγό του Παπικού στρατού. Στη συμφωνία υπήρχε ο όρος ότι δεν θα πολεμούσε εναντίον του Γερμανού βασιλιά, με τον οποίο ήταν παραδοσιακοί σύμμαχοι. Έτσι ο στρατός του Καρόλου Ε΄ των Αψβούργων πέρασε ακώλυτα από τα εδάφη του το 1527 και μετά λεηλάτησε τη Ρώμη. Η υγεία του Βονιφάτιου Δ΄ Παλαιολόγου, μαρκήσιου του Μομφερράτου δεν ήταν καλή και ο Φρειδερίκος Β΄, με σκοπό την απόκτηση της μαρκιωνίας, υπέγραψε γαμήλιο συμβόλαιο με την αδελφή αυτού Μαρία Παλαιολογίνα. Όμως η υγεία του Βονιφάτιου Δ΄ ανέκαμψε και ο Φρειδερίκος Β΄ ανακάλυψε ένα σχέδιο της Μαρίας εναντίον της ερωμένης του · έτσι ισχυρίστηκε. Ο πάπας ακύρωσε το συμβόλαιο και ο Φρειδερίκος Β΄ έκανε άλλο με την εξαδέλφη του Καρόλου Ε΄. Τότε ο Κάρολος Ε΄ το 1530 τον αναβάθμισε σε δούκα της Μάντουα. Απροσδόκητα όμως ο Βονιφάτιος Δ΄ έπεσε από το άλογό του το Μάρτιο και τραυματίστηκε θανάσιμα· τον διαδέχθηκε ο θείος του Ιωάννης-Γεώργιος Παλαιολόγος. Ο Φρειδερίκος Β΄ πλήρωσε 50.000 δουκάτα για την ακύρωση του συμβολαίου στον Κάρολο Ε΄ και πίεσε τον πάπα να επαναφέρει σε ισχύ το πρώτο γαμήλιο συμβόλαιο. Τον Σεπτέμβριο απεβίωσε η Μαρία και το επόμενο έτος ο Φρειδερίκος Β΄ νυμφεύτηκε την αδελφή της Μαργαρίτα. Το 1533 απεβίωσε ο Ιωάννης-Γεώργιος, τελευταίος άρρην απόγονος των Παλαιολόγων του Μομφερράτου και η μαρκιωνία πέρασε στους Γκοντζάγκα.
Ανέθεσε τη σχεδίαση του παλάτσο ντελ Τε στον αρχιτέκτονα Τζούλιο Ρομάνο, που έκανε και τη ζωγραφική διακόσμηση. Ήταν το θερινό ανάκτορό του, έξω από τη Μάντουα. Υπέφερε για πολύ διάστημα από σύφιλη, που την κληρονόμησε από τον πατέρα του και απεβίωσε το 1540 στη βίλλα του στο Μαρμιρόλο. Τον διαδέχθηκαν οι μεγαλύτεροι γιοί του, πρώτα ο Φραγκίσκος Γ΄ και έπειτα ο Γουλιέλμος.
Οικογένεια
Το 1531 νυμφεύτηκε τη Μαργαρίτα Παλαιολογίνα μαρκησία του Μομφερράτου, κόρη του Γουλιέλμου Θ΄ μαρκησίου του Μομφερράτου και είχε τέκνα:
Πηγές
Κατηγορία:Οίκος των Γκοντζάγκα Κατηγορία:Δούκες της Μάντοβα Κατηγορία:Μαρκήσιοι του Μομφερράτου
Κουτσούφλιανη Λάρισας
Η Κουτσούφλιανη είναι χωριό του δήμου Ελασσόνας στο νομό Λάρισας. Πριν την εφαρμογή του συστήματος Καλλικράτης το 2011 το χωριό αποτελούσε μέρος της τοπικής κοινότητας της Βερδικούσας. Η απογραφή του 2011 κατέγραψε 20 κατοίκους στο χωριό. Η Κουτσούφλιανη ανήκει στην κοινότητα της Βερδικούσας.
Πληθυσμός
Σύμφωνα με την απογραφή του 2011, ο πληθυσμός της Κουτσούφλιανης ήταν 20 άτομα. Το 2001 το χωριό είχε 56 κατοίκους. Η πτώση εξηγείται στην υψηλή ηλικία των εναπομείναντων κατοίκων και την έλλειψη οικονομικών ευκαιριών.
Παραπομπές
Κατηγορία:Χωριά του νομού Λάρισας
Αυγούστα της Σαξονίας-Μάινινγκεν
H Αυγούστα, (γερμ. Augusta von Sachsen-Meiningen, 6 Αυγούστου 1843 - 11 Νοεμβρίου 1919) από τον Οίκο των Βέττιν ήταν κόρη του Δούκα της Σαξονίας-Μάινινγκεν και με τον γάμο της έγινε Πριγκίπισσα της Σαξονίας-Άλτενμπουργκ.
Βιογραφία
Η Αυγούστα Λουίζα Αδελαΐδα Καρολίνα Ίντα ήταν η μόνη κόρη του Βερνάρδου Β΄ της Σαξονίας-Μάινινγκεν και της Μαρίας Φρειδερίκης, κόρης του Γουλιέλμου Β΄ της Έσσης-Κάσσελ.
Οικογένεια
Παντρεύτηκε το 1862 τον Μαυρίκιο της Σαξονίας-Άλτενμπουργκ και είχε τέκνα:
Παραπομπές
Κατηγορία:Οίκος των Βέττιν Κατηγορία:Πριγκίπισσες της Σαξονίας-Μάινινγκεν Κατηγορία:Πριγκίπισσες της Σαξονίας-Άλτενμπουργκ
Κρόμλεχ
Αυτοί οι κύκλοι από λίθους μπορούν να στέκουν αυτόνομα, να συνδυαστούν με έναν άλλο κύκλο λίθων ή να συνδεθούν με μια γραμμή μενίρ.
Το πιο γνωστό από όλα τα κρόμλεχ είναι το Στόουνχετζ στην Αγγλία. Στη Γαλλία, το διπλό κρόμλεχ του Ερ-Λανίκ, στον κόλπο του Μορμπιάν, στη Βρετάνη, που αποτελείται από δύο ομόκεντρους κύκλους. Τα μενίρ του εξωτερικού κύκλου έχουν πέσει λόγω της ανύψωσης της στάθμης της θάλασσας. Επίσης, το Πεν αρ Λαν στο γαλλικό νησί Ουεσάν και στα νησιά Σωζέ στη Νορμανδία.
Τα κρόμλεχ είναι πολύ πιο σπάνια από άλλα μεγαλιθικά μνημεία (ντολμέν, μενίρ, καλυμμένες διαβάσεις, cairns).
Τα περισσότερα από αυτά χρονολογούνται, ειδικά στην Ευρώπη, από την Εποχή του Χαλκού (2500 π.Χ. έως 1000 π.Χ.).
Κρόμλεχ υπάρχουν σχεδόν σε όλη τη γη, από την Ινδία μέχρι την Αγγλία, τις Σκανδιναβικές χώρες, το Μαρόκο, την Αμερική ή την Ιαπωνία.
Σήμερα, δεν μπορούμε να εξηγήσουμε με ακρίβεια τη λειτουργία αυτού του τύπου μνημείου. Μερικοί ερευνητές θεωρούν ότι πρόκειται για χώρους λατρείας, ενώ άλλοι προτιμούν την ιδέα ενός τόπου παρατήρησης των άστρων ή της Σελήνης. Μερικοί συγγραφείς ισχυρίστηκαν ότι ήταν οι δείκτες μιας προγονικής μεγαλιθικής γεωμετρίας. Αυτή η τελευταία υπόθεση έχει απορριφθεί από την επιστημονική κοινότητα.
Ετυμολογία
Η λέξη κρόμλεχ (γαλλικά: cromlech) προέρχεται από τις παλιές βρετονικές λέξεις crom=στρογγυλός και Liech=λίθος.
Παραπομπές
Κατηγορία:Μεγαλιθικά μνημεία
Γαϊνάς
Ο Γαϊνάς (Λατινικά : Gainas) ήταν Γότθος ηγέτης που υπηρέτησε στον ρωμαϊκό στρατό στη Ανατολική ρωμαϊκή αυτοκρατορία ως μάγιστρος militum κατά τη διάρκεια της βασιλείας του Θεοδόσιου του πρώτου και του Αρκάδιου.
Το 399 μ.Χ. ανέβηκε σε μεγαλύτερη θέση αντικαθιστώντας τον magister militum Λέοντα αφότου ο Λέοντας απέτυχε να κατευνάσει εξέγερση των Οστρογότθων στη Μικρά Ασία υπό τον αρχηγό του Τριβίγιλδο ο οποίος ήταν επίσης εχθρός του Ευτρόπιου. Ο Γαϊνάς επίσης απέτυχε να πατάξει την επανάσταση και σύμφωνα με μερικές από τις πηγές συνωμότησε μαζί με τον Τρίβιγιλδο (με τον οποίο λέγεται ότι ήταν συγγενείς) με σκοπό να ρίξουν τον Ευτρόπιο.
Μετά τις συνεχείς αποτυχίες εναντίον των Οστρογότθων, οι οποίοι συνέχιζαν να καταστρέφουν τις επαρχίες της Μικράς Ασίας ο Γαϊνάς συμβούλευσε τον Αρκάδιο να αποδεχτεί τους όρους του Τριβίγιλδου οι οποίες περιλάμβαναν τη θανάτωση του Ευτρόπιου. Ο Γαϊνάς τότε έδειξε τις πραγματικές του προθέσεις συμμαχώντας ανοιχτά με τον Τριβίγιλδο και το στρατό του. Ο Αρκάδιος αναγκάστηκε να υπογράψει μια συνθήκη με την οποία οι Γότθοι θα επιτρέπονταν να εγκατασταθούν στη Θράκη δείχνοντας τους εμπιστοσύνη στη φύλαξη του συνόρου κάτω από το Δούναβη. Ο Γαϊνάς συνέχισε εγκαθιστώντας τις δυνάμεις του στη Κωνσταντινούπολη   όπου κυβέρνησε για αρκετούς μήνες. Ουσιαστικά προσπάθησε να αντιγράψει την επιτυχία του Στιλίχωνα στη δύση, έτσι φάνηκε επικίνδυνος για την επιβίωση της Ανατολικής Ρωμαίικής Αυτοκρατορίας. Καθαίρεσε όλους τους αξιωματούχους που δεν ήθελαν τους Γότθους και εκτέλσε τον ήδη καθαιρεμένο Ευτρόπιο ενώ οι υπόλοιποι μετά από παρέμβαση του Ιωάννη του Χρυσόστομου.
Ενώ ήταν αρκετά καλός στρατιωτικός, ως ένθερμος υποστηρικτής του Άρειου ήταν εμφανώς αδύναμος να μπορέσει να διαχειριστεί μια πόλη με πληθυσμό 200.000 με 400.000 χιλιάδων κατοίκων όπου ο Ελληνορωμαϊκός πληθυσμός απεχθανόταν τους Γότθους καθώς και τους οπαδούς του Άρειου. Ο συμβιβασμός του Γαϊνα με τον Τριβίγιλδο (που λέγεται ότι ήταν ξαδέρφια) οδήγησαν σε φήμες ότι συνωμότησε μαζί του έτσι όταν γύρισε στη Κωνσταντινούπολη το 400 ξέσπασε εξέγερση. Ο Γαϊνάς προσπάθησε να παρατάξει τους στρατιώτες του αλλά ακόμα και έτσι οι κάτοικοι της Κωνσταντινούπολης κατάφεραν να παγιδέψουν και να σκοτώσουν 7000 οπλισμένους Γότθους.
Μετά την επανάσταση η Αρκάδιος κατασκεύασε τη Στήλη του Αρκάδιου της οποίος η ζωφόρος απεικόνιζε τη νίκη κατά του Γαϊνά.
Ο σφετερισμός του Γαϊνά είμαι το θέμα του Αιγυπτιακού παραμυθιού και ίσως να είναι το θέμα της ομιλίας περί αυτοκρατορικής εξουσίας του Συνέσιου, ο οποίος ίσως να εκπροσωπούσε την πλευρά των βυζαντινών ευγενών που αντιμάχονταν τους βαρβάρους.
Ο ιστορικός των Γότθων Χέργουιγκ Βόλφραμ σημειώνει ότι ο θάνατος του Γαϊνάς σηματοδοτεί το τέλος στη σχετικά μεγάλη φυλετική ανάπτυξη σε ανεξάρτητες φυλές των Γότθων "Μετά από αυτό μόνο δύο εθνογεννήσεις ήταν πιθανές, αυτή των Ρωμαίων Γότθων εντός της αυτοκρατορίας και αυτή των Ούννων Γότθων στο κατώφλι της.
Πηγές
Κατηγορία:Μάγιστροι Κατηγορία:Γότθοι Κατηγορία:Βυζαντινοί του 5ου αιώνα
Γκινισιά
δεξιά|μικρογραφία|350x350εσ| Μία διαμπερής εγκοπή (αριστερά) και μία μη διαμπερής εγκοπή (δεξιά) πάνω σε ξύλινη επιφάνεια. Στην ξυλουργική τέχνη, ο όρος γκινισιά (αγγλ. groove joint), επίσης γνωστός ως κινησιά, γκινησιά ή εγκοπή, αναφέρεται στην -εκ προθέσεως υλοποιούμενη- σχισμή ή αυλάκωση που δημιουργείται σε ένα ξύλινο μέλος -αξονικά (κατά μήκος των ινών)- με στόχο την συνένωση ξύλων ή μελών του για την παραγωγή ενός τμήματος επίπλου ή ξυλουργικού στοιχείου. Η αυλάκωση είναι μικρού βάθους και συνήθως έχει πλάτος 4 χιλ. έως 6 χιλ.
Η χάραξη της εγκοπής αυτής γίνεται με μηχανικά κοπτικά εργαλεία ή με χειροκίνητο εργαλείο -όπως παλιότερα- που λέγονταν γκινίσι. Η γκινισιά χρησιμοποιείται σαν ένας από τους πολλούς τρόπους συνένωσης ξύλινων μασίφ στοιχείων ή ξύλινων πλακών (λ.χ. μοριόπλακες, ινόπλακες, αντικολλητά) από την πλευρά του πάχους τους. Συνήθως έχουμε και επάλειψη με συγκολλητική ουσία ώστε να επιτευχθεί καλύτερη ένωση των ξύλων.
Οι αυλακώσεις χρησιμοποιούνται για διάφορους σκοπούς στην κατασκευή ντουλαπιών και σε άλλους τομείς της επεξεργασίας ξύλου. Συνήθως, οι γκινησιές χρησιμοποιούνται για να συγχωνεύσουν τα πάνελ στην κατασκευή πλαισίου και πάνελ και στο κάτω μέρος των συρταριών. Για άλλες κατασκευές, δημιουργούνται αυλακώσεις κατά μήκος των πλευρών και/ή των άκρων των πάνελ, όπως λ.χ. στην κατασκευή γλώσσας και αυλακιού. Οι εφαρμογές περιλαμβάνουν στέγες, επενδύσεις και δάπεδα.
Μια τέτοια εγκοπή μπορεί να είναι διαμπερής, που σημαίνει ότι περνάει μέχρι τέρμα μέσα από την επιφάνεια και τα άκρα της να είναι ανοιχτά, που σημαίνει ότι το ένα ή και τα δύο άκρα τελειώνουν πριν το αυλάκι συναντήσει την άκρη της επιφάνειας.
Μέθοδοι
Η γκινισιά μπορεί να χαραχθεί με τις ακόλουθες μεθόδους :
Παραπομπές
Κατηγορία:Ξυλουργική Κατηγορία:Ξύλο
Φερράντε Α΄ Γκοντζάγκα
O Φερράντε Α΄, ιταλ. Ferrante I, (28 Ιανουαρίου 1507 - 15 Νοεμβρίου 1557) από τον Οίκο των Γκοντζάγκα, ήταν κόμης της Γκουαστάλα (1539-57), αντιβασιλιάς της Σικελίας (1535-46) και κυβερνήτης του Μιλάνου (1546-55).
Βιογραφία
Ήταν ο τριτότοκος γιος του Φραγκίσκου Β΄ μαρκήσιου της Μάντουα και της Ισαβέλας των Έστε, κόρης του Έρκολε Α΄ δούκα της Φερράρα.
Στα 16 έτη του εστάλη στην Αυλή της Ισπανίας ως ακόλουθος του Καρόλου Ε΄ των Αψβούργων, μελλοντικού βασιλιά της Γερμανίας. Ο Φερράντε Α΄ έμεινε πιστός σε αυτόν σε όλη τη ζωή του. Το 1527 πήρε μέρος με το στρατό του Καρόλου Ε΄ στη λεηλασία της Ρώμης και έγινε αρχηγός του στρατού του στην Ιταλία. Παρακολούθησε τη θριαμβευτική στέψη του στη Μπολόνια το 1530· το επόμενο έτος έγινε ιππότης του Τάγματος του Χρυσόμαλλου Δέρατος της Αυστρίας.
Υπεράσπισε τη Νάπολη από τις επιθέσεις των Γάλλων και δέχθηκε την παράδοση της Φλωρεντίας. Από αυτήν είχαν εκδιωχθεί οι Μέδικοι και ο πάπας Κλήμης Ζ΄ των Μεδίκων, για την επιτυχία του αυτή, τον έκανε παπικό κυβερνήτη του Μπενεβέντο. Το 1535 πολέμησε τους Τούρκους στην Τυνησία και το 1543 στο Αλγέρι, πάντα υπέρ του Καρόλου Ε΄. Ο βασιλιάς της Γερμανίας τον έκανε αντιβασιλιά της Σικελίας (1535-46) και ονόμασε Φόρτε Γκοντζάγκα το οχυρό της Μεσσήνης στη Σικελία. Το 1543 εστάλη ως πρεσβευτής στον Ερρίκο Η΄ της Αγγλίας. Το ίδιο έτος ακολούθησε τον Κάρολο Ε΄ στην εκστρατεία που επέβαλε τη συνθήκη του Κρεπύ. Υπηρέτησε ως κυβερνήτης του Μιλάνου (1546-54) και από εκεί συμμετείχε στον Πόλεμο της Πάρμας.
Το 1539 αγόρασε από την Λουντοβίκα Τορέλλι κόμισσα της Γκουαστάλα την κομητεία της, στην αριστερή όχθη του Πάδου, αντί 22.280 χρυσών σκούδων. Ήταν μια στρατηγική κίνηση, διότι η Γκουαστάλα βρίσκεται πλησίον της Φερράρας, που ήθελε να την πάρει από τους Έστε.
Η βίλλα του Λα Γκουαλτιέρα (νυν βίλλα Λα Σιμονέττα) ξαναχτίστηκε με την επίβλεψη του αρχιτέκτονα Ντομένικο Τζουνταλόντι. Ο Φερράντε Α΄ ήταν προστάτης του γλύπτη και χαράκτη μεταλλίων Λεόνε Λεόνι, που του έφτιαξε ένα μετάλλιο. Όπως όλοι οι Γκοντζάγκα, ήταν προστάτης των τεχνουργών διακοσμητικών ταπήτων (tapisserie): παρήγγειλε τη σειρά Οι καρποί του πολέμου (Fructus belli) και τη σειρά Ερωτιδείς (Putti).
Το 1557 στο Σεν Κεντίν, κουρασμένος από τη μάχη, έπεσε από το άλογό του και τραυματίστηκε θανάσιμα. Απεβίωσε αργότερα στις Βρυξέλλες σε ηλικία 50 ετών. Τάφηκε στο οστεοφυλάκιο του Καθεδρικού ναού του Μιλάνου. Τον διαδέχθηκε ο γιος του Καίσαρας Α΄ ως κόμης της Γκουαστάλα· το 1564 παρήγγειλε στον Λεόνε Λεόνι ένα μνημείο για τον Φερράντε Α΄, που στήθηκε σε πλατεία της Γκουαστάλα.
Οικογένεια
Το 1534 νυμφεύτηκε την Ισαβέλλα ντι Κάπουα, κυρία του Μολφέτα και του Τζοβινάτσο, περιοχών κοντά στο Μπάρι της Απουλίας. Είχε τέκνα:
Πηγές
Κατηγορία:Οίκος των Γκοντζάγκα
Καίσαρ Α΄ της Γκουαστάλα
O Καίσαρ Α΄, ιταλ. Cesare I, (1530 - 15 Φεβρουαρίου 1575) από τον Οίκο των Γκοντζάγκα, ήταν κόμης της Γκουαστάλα (1557-75).
Βιογραφία
Ήταν ο πρωτότοκος γιος του Φερράντε Α΄, κόμη της Γκουαστάλα, και της Ισαβέλας ντι Κάπουα. Αδελφοί του ήταν ο Φραγκίσκος δούκας του Αριάνο και ο Ιωάννης-Βικέντιος Γκοντζάγκα, καρδινάλιος.
Από τη μητέρα του κληρονόμησε την κομητεία του Αμάλφι και το πριγκιπάτο του Μολφέτα. Ήταν επίσης δούκας του Αριάνο. Ο Φίλιππος Β΄ της Ισπανίας τον έθεσε επικεφαλής του στρατού του στη Λομβαρδία.
Ήταν μέλος της Ακαδημίας των Νυκτών του Βατικανού (Noctes Vaticanae) στο κτήριο καζίνα Πίο Δ΄ του Βατικανού. Ίδρυσε την Ακαδημία ντέλι Ινβαγκίτι στο ανάκτορο που κληρονόμησε από τον πατέρα του στη Μάντουα. Το 1567-68 μετακίνησε την Αυλή του από τη Μάντουα στη Γκουαστάλα. Είχε αρχιτέκτονα και μηχανικό τον Φραντσέσκο ντα Βολτέρα. Έζησε εκεί ώσπου απεβίωσε το 1575 κι τον διαδέχθηκε ο γιος του Φερράντε Β΄.
Οικογένεια
Το 1560 νυμφεύτηκε την Καμίλα Μπορομέο, αδελφή του Καρόλου Μπορομέο και είχε τέκνο:
Πηγές
Κατηγορία:Οίκος των Γκοντζάγκα Κατηγορία:Δούκες του Αμάλφι
Επιχείρηση Κρεμλίνο
Η Επιχείρηση Κρεμλίνο (αγγλικά: Operation Kremlin), ήταν μια επιτυχημένη επιχείρηση εξαπάτησης της Ναζιστικής Γερμανίας κατά των Σοβιετικών δυνάμεων τον Μάιο-Ιούνιο του 1942. Αφού οι Γερμανοί στρατιώτες κατέλαβαν την πόλη Χάρκοβο τον Οκτώβριο του 1941, η Γερμανική Ανώτατη Διοίκηση σχεδίαζε επίθεση για να καταστρέψει τις σοβιετικές δυνάμεις προς τον νότιο τομέα του Ανατολικού Μετώπου. Για να εκτρέψει την προσοχή των Σοβιετικών από αυτή την επίθεση, στις 29 Μαΐου 1942, η Ανωτάτη Διοίκηση διέταξε "την όσο το δυνατόν νωρίτερα επανάληψη της επίθεσης στη Μόσχα" από το Κέντρο Στρατιωτικής Ομάδας.
Ο παράγοντας που έκανε την επιχείρηση Κρεμλίνο να φαίνεται αληθινή στην Σοβιετική Ανωτάτη Διοίκηση (Σταβάκα) ήταν ότι συνέπεσε με τη σκέψη των Σοβιετικών, την  οποία οι Γερμανοί δεν γνώριζαν. Οι Σοβιετικοί είχαν ήδη πιστέψει ότι οι Γερμανοί θα κάνουν μια δεύτερη προσπάθεια για να πάρουν τη Μόσχα σε μια μεγαλύτερη επίθεση το καλοκαίρι του 1942.
Η οδηγία που δόθηκε στο Κέντρο Στρατιωτικής Ομάδας, η οποία ανέθεσε σε δύο μεραρχίες Πάντσερ τις πανομοιότυπες αποστολές που είχαν λάβει το προηγούμενο φθινόπωρο που θα μπορούσε να  είχε ληφθεί ως  πραγματική, ακόμη και από τους γερμανούς αξιωματικούς που την γνώριζαν. Οι περισσότεροι από αυτούς κρατήθηκαν όμως στο σκοτάδι για αυτήν την εξαπάτηση, γεγονός που την έκανε ακόμα πιο πιστευτή.
Το σχέδιο
Στο πλαίσιο της επιχείρησης Κρεμλίνο, ήταν οι αυξημένες αεροπορικές πτήσεις της Λουφτβάφε προς και γύρω από τη Μόσχα, καθώς και οι αξιωματικοί που ήταν υπεύθυνοι για τις ανακρίσεις των αιχμαλώτων πολέμου έλαβαν λίστες ερωτήσεων για να ρωτήσουν σχετικά με την άμυνα της Μόσχας και για τα σφραγισμένα πακέτα των χαρτών της Μόσχας. Η υποτιθεμένη επίθεση είχε οριστεί για την 1η Αυγούστου του 1942.
Εξωτερικοί σύνδεσμοι
Κατηγορία:Στρατιωτικές Επιχειρήσεις του Β' Παγκοσμίου Πολέμου στην Σοβιετική Ένωση
3366 Γκέντελ
Ο Γκέντελ (Godel) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1985 από τον Ελβετό αστρονόμο Τόμας Σίλντκνεχτ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του προς τιμή του σημαντικού Αυστριακού μαθηματικού Κουρτ Γκέντελ.
Φυσικά χαρακτηριστικά
Η μέση διάμετρος του Γκέντελ εκτιμάται σε 16,9 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,11. Ο Γκέντελ περιστρέφεται γύρω από τον εαυτό του μία φορά κάθε 4 έως 5 ώρες περίπου.
Πηγές - εξωτερικοί σύνδεσμοι
Γκεντελ
Κουτσούφλιανη Τρικάλων
Η Κουτσούφλιανη, παλαιότερα γνωστή ως Πλατάνιστος, είναι χωριό του δήμου Μετεώρων του νομού Τρικάλων. Σύμφωνα με την απογραφή του 2011 είχε πληθυσμό 10 κατοίκων και υπάγεται στην τοπική κοινότητα Παναγίας.
Είναι πυκνοκατοικημένο χωριό. Αποτελείται από την Νέα Κουτσούφλιανη σε υψόμετρο 800 μέτρων και τον οικισμό της Παλαιάς Κουτσούφλιανης σε υψόμετρο 830 μέτρων.
Το όνομα του χωριού προέρχεται από κάποια πατριά που ζούσε από την εποχή του Βυζαντίου στο χωριό. Οι κάτοικοι του αρχικού χωριού ήταν Βλάχοι. Στις 13 Μαΐου 1898, οι κάτοικοι, μετά την επιστροφή του χωριού στην Οθωμανική αυτοκρατορία μαζί με μια σειρά από ακατοίκητες ορεινές περιοχές μετά τον πόλεμο του 1897, αποφάσισαν, συνεδριάζοντας στις ρίζες του πλατάνου του Πάτερ-Κοσμά, να πυρπολήσουν το χωριό τους παίρνοντας μαζί τους τα ιερά, τα υπάρχοντα τους και τα κόκκαλα των προγόνων τους, όπως επίσης πήραν μαζί τους όλα τα βρέφη. Εγκαταστάθηκαν στην Μονή Λιμποχόβου και ίδρυσαν ένα νέο χωριό. Η Νέα Κουτσούφλιανη έχει περίπου 200 κατοίκους και 400 λιθόκτιστα σπίτια. Υπάρχουν 2.500 κάτοικοι άλλων περιοχών, που κατάγονται από το χωριό και επισκέπτονται τη περιοχή κατά τους θερινούς μήνες. Η παλαιά Κουτσούφλιανη έχει πολύ λιγότερους κατοίκους.
Παραπομπές
Κατηγορία:Χωριά του νομού Τρικάλων Κατηγορία:Δήμος Μετεώρων
Διανομισμός
Ο διανομισμός είναι μια οικονομική ιδεολογία που υποστηρίζει ότι τα παραγωγικά περιουσιακά στοιχεία του πρέπει να αναδιανομηθούν και να δοθούν σε στις φτωχότερες μάζες. Ανεπτύχθη στην Ευρώπη στα τέλη του 19ου και στις αρχές του 20ου αιώνα με βάση τις αρχές της Καθολικής κοινωνικής διδασκαλίας, ιδιαίτερα τις διδασκαλίες του Πάπα Λέοντος XIII στην εγκύκλιό του Rerum novarum (1891) και του Πάπα Πίου XI στο Quadragesimo anno (1931). Θεωρεί τον καπιταλισμό και τον σοσιαλισμό εξίσου ελλιπή.
Σύμφωνα με τους υποστηρικτές, η ιδιοκτησία είναι ένα θεμελιώδες δικαίωμα και τα μέσα παραγωγής πρέπει να δοθούν σε αυτούς που τα χρησιμοποιούν όσο το δυνατόν ευρύτερα, αντί να είναι ιδιοκτησία του κράτους ή των κεφαλαιούχων, δηλαδή αντιτίθεται στην πλουτοκρατία, τον κομμουνισμό και τον κορπορατισμό. Ο οικονομολόγος Race Mathews υποστηρίζει ότι ένα τέτοιο σύστημα είναι το κλειδί για την επίτευξη ευημερίας στις τάξεις.
Ορισμένα χριστιανοδημοκρατικά πολιτικά κόμματα υποστήριξαν την ιδεολογία αυτήν.
Κατηγορία:Οικονομία Κατηγορία:Ρωμαιοκαθολική εκκλησία
Εθελοντικές αθλητικές κοινωνίες της Σοβιετικής Ένωσης
120px|thumb|Γραμματόσημο αφιέρωμα του 1971 Οι εθελοντικές αθλητικές κοινωνίες (ρωσικά: Добровольные спортивные общества, ДСО) ήταν τα κύρια δομικά μέρη του αθλητισμού και του συστήματος φυσικής αγωγής, που υπήρχε στη Σοβιετική Ένωση (ΕΣΣΔ) μεταξύ 1935 και 1991. Οι εθελοντικές αθλητικές κοινωνίες σκοπό είχαν να συνδέσουν τους εργαζόμενους και τους φοιτητές με τον αθλητισμό.
Οι κοινωνίες δέχονταν χορηγίες για διάφορες αθλητικές εκδηλώσεις και συχνά υπήρχαν εθελοντικές δωρεές από τους εργαζόμενους των κλάδων με τους οποίους συνδέονταν. Στους στόχους τους ήταν η μαζική ανάπτυξη του πολιτισμού και του αθλητισμού και η παροχή διευκολύνσεων και προϋποθέσεων, για την κατάρτιση και βελτίωση των δεξιοτήτων των αθλητών. Οι περισσότερες από τις κοινωνίες διέπονταν από συνδικάτα και συχνά ήταν στενά συνδεδεμένες με ένα συγκεκριμένο υπουργείο. Τα μέλη αυτών των κοινωνιών αριθμούσαν εικοσιπέντε εκατομμύρια αθλητές το 1970.
Ένα από τα πιο σημαντικά χαρακτηριστικά των κοινωνιών ήταν τα Αθλητικά Σχολεία Παιδιών και Νέων (Детско-юношеские спортивные школы, ДЮСШ) που αριθμούσαν 1.350 μέλη το 1970 και 7.500 το 1987. Αργότερα, μερικές από αυτέςς είχαν μεταρρυθμιστεί σε πιο εκλεπτισμένα σχολεία ολυμπιακής εφεδρείας. Υπήρχαν επίσης εξειδικευμένα αθλητικά σωματεία, ομάδες βελτίωσης των δεξιοτήτων των αθλητών κλπ. Περισσότεροι από 50.000 εκπαιδευτές και κατασκευαστές εργάστηκαν σε αυτά τα ιδρύματα.
Παραπομπές
Κατηγορία:Αθλητισμός στη Σοβιετική Ένωση
Πρόγραμμα Blue Book
μικρογραφία|Το προσωπικό του προγράμματος Blue Book το 1963 Το Πρόγραμμα Blue Book (Project Blue Book, «Μπλε Βιβλίο» ή «Κυανή Βίβλος»') υπήρξε μία συστηματική μελέτη που διεξήχθη από την Πολεμική Αεροπορία των Ηνωμένων Πολιτειών σχετικά με τα άγνωστης ταυτότητας ιπτάμενα αντικείμενα (ΑΤΙΑ). Ξεκίνησε το 1952 και αποτέλεσε την τρίτη μελέτη του είδους της μετά τα προγράμματα Sign (1947) και Grudge (1949). Η μελέτη τερματίστηκε τον Δεκέμβριο του 1969 και όλες οι δραστηριότητες υπό την αιγίδα της έπαυσαν επίσημα στις 19 Ιανουαρίου 1970. Το Πρόγραμμα Blue Book είχε δύο στόχους:
Χιλιάδες αναφορές ΑΤΙΑ συλλέχθηκαν, αναλύθηκαν και αρχειοθετήθηκαν. Ως αποτέλεσμα της έκθεσης Condon το 1968, η οποία κατέληξε στο συμπέρασμα ότι δεν υπάρχει τίποτα αφύσικο όσον αφορά τα ΑΤΙΑ, το Πρόγραμμα Blue Book τερματίστηκε τον Δεκέμβριο του 1969. Η Πολεμική Αεροπορία δημοσιοποίησε την ακόλουθη περίληψη των ερευνών της:
Προηγούμενα προγράμματα
Το Πρόγραμμα Sign δεν κατέληξε επισήμως σε συμπεράσματα όσον αφορά την αιτία των θεάσεων. Ωστόσο, σύμφωνα με τον σμηναγό Έντουαρντ Ρούπελτ της αμερικανικής Πολεμικής Αεροπορίας (πρώτο διευθυντή του Προγράμματος Blue Book), η αρχική εκτίμηση του Sign που συντάχθηκε στα τέλη του καλοκαιριού του 1948, κατέληξε στο συμπέρασμα ότι οι ιπτάμενοι δίσκοι είναι πραγματικά σκάφη που δεν κατασκευάστηκαν ούτε από τη Σοβιετική Ένωση ούτε από τις Ηνωμένες Πολιτείες και πιθανόν είναι εξωγήινης προέλευσης. Η εκτίμηση αυτή διαβιβάστηκε στο αμερικανικό Πεντάγωνο, αλλά στη συνέχεια απορρίφθηκε λόγω έλλειψης υλικών αποδείξεων.
Το Πρόγραμμα Sign διαδέχτηκε στα τέλη του 1948 το Πρόγραμμα Grudge, το οποίο κατηγορήθηκε ότι έχει εντολή απομυθοποίησης των ΑΤΙΑ. Το Grudge κατέληξε στο συμπέρασμα ότι το σύνολο των ΑΤΙΑ είναι φυσικά φαινόμενα ή άλλες παρερμηνείες, αν και έκανε επίσης γνωστό ότι το 23% των αναφορών δεν μπορούσε να εξηγηθεί.
Επιτροπή Ρόμπερτσον
Τον Ιούλιο του 1952, μετά από συσσώρευση εκατοντάδων θεάσεων κατά τους προηγούμενους μήνες, σημειώθηκε μια σειρά από στίγματα ραντάρ που συνέπιπταν με οπτικές παρατηρήσεις κοντά στην Ουάσινγκτον.
Αδιόρθωτοι Γλετζέδες
Οι Αδιόρθωτοι Γλετζέδες (Πρωτότυπος τίτλος: Swingers) είναι μια αμερικανική κωμική-δραματική ταινία του 1996 που περογράφει τις ζωές μιας παρέας αδέσμευτων, ανέργων ηθοποιών που ζουν στην «ανατολική πλευρά» του Χόλιγουντ, της Καλιφόρνιας, κατά τη διάρκεια της αναγέννησης του swing κατά την δεκαετία του 1990. Με το σενάριο από τον Τζόν Φαβρό και την σκηνοθεσία του Νταγκ Λίμαν, στην ταινία πρωταγωνίστησαν ο Φαβρό μαζί με τον Βινς Βον, καθώς και με τις αξιοσημείωτες ερμηνείες του Ρον Λίβινγκστον και της Χέδερ Γκράχαμ.
Πρόγραμμα Blue Book
Επιτροπή Ρόμπερτσον
Μετά από πολλή δημοσιότητα, οι αναφορές αυτές οδήγησαν την Κεντρική Υπηρεσία Πληροφοριών των ΗΠΑ (CIA) να συγκροτήσει μια επιτροπή επιστημόνων με επικεφαλής τον Δρ. Ρόμπερτσον, φυσικό του Ινστιτούτου Τεχνολογίας της Καλιφόρνια, η οποία περιελάμβανε διάφορους φυσικούς, μετεωρολόγους, μηχανικούς και έναν αστρονόμο, τον Γιόζεφ Άλλεν Χάινεκ. Η Επιτροπή Ρόμπερτσον (Robertson Panel) συσκέφθηκε για πρώτη φορά στις 14 Ιανουαρίου 1953 για να διατυπώσει μια απάντηση στο τεράστιο δημόσιο ενδιαφέρον σχετικά με τα ΑΤΙΑ.
Ο Ρούπελτ, ο Χάινεκ και άλλοι παρουσίασαν τις καλύτερες αποδείξεις, συμπεριλαμβανομένου βιντεοληπτικού υλικού, που είχαν συλλεχθεί από το Πρόγραμμα Blue Book. Αφού αφιέρωσε 12 ώρες για τη μελέτη δεδομένων 6 ετών, η επιτροπή κατέληξε στο συμπέρασμα ότι οι περισσότερες αναφορές ΑΤΙΑ είχαν απλές εξηγήσεις και ότι όλες μπορούσαν να εξηγηθούν με περαιτέρω έρευνα, κάτι το οποίο έκριναν ότι δεν άξιζε την προσπάθεια.
Αδιόρθωτοι Γλετζέδες
Μια κριτική και εμπορική επιτυχία, η ταινία ανέδειξε τους Φαβρό, Βον, Γκράχαμ και Λίβινγκστον στην κινηματογραφική βιομηχανία, ενώ παράλληλα αποτέλεσε την αφετηρία της σκηνοθετικής καριέρας του Λίμαν, με τον ίδιο να κερδίζει το βραβείο καλύτερου νέου σκηνοθέτη στα MTV Movie Awards 1997.
Η ταινία είχε τη θέση #58 στις 100 πιο αστείες ταινίες του Bravo. Η ταινία τιμήθηκε στα βραβεία Spike TV Guys' Choice Awards 2007. Το 2011, το Empire Magazine κατέταξε την ταινία ως το #49 στη λίστα με τις «50 καλύτερες αμερικανικές ανεξάρτητες ταινίες».
Πρόγραμμα Blue Book
Επιτροπή Ρόμπερτσον
Στην τελική τους έκθεση, τόνισαν ότι οι χαμηλής ποιότητας, μη επαληθεύσιμες αναφορές ΑΤΙΑ υπερφορτώνουν τα κανάλια πληροφοριών, με κίνδυνο να αγνοηθεί μια πραγματική συμβατική απειλή για τις ΗΠΑ. Ως εκ τούτου, συνέστησαν στην Πολεμική Αεροπορία να υποβαθμίσει το ζήτημα των ΑΤΙΑ και να ξεκινήσει εκστρατεία απομυθοποίησης για τη μείωση του δημοσίου συμφέροντος. Πρότειναν την απομυθοποίηση μέσω των μέσων μαζικής ενημέρωσης, συμπεριλαμβανομένης της Walt Disney Productions, και τη χρήση ψυχολόγων, αστρονόμων και διασημοτήτων για να γελοιοποιήσουν το φαινόμενο και να προβάλουν απλοϊκές εξηγήσεις.
Αρκετοί ερευνητές θεωρούν ότι η Επιτροπή Ρόμπερτσον πρότεινε τον έλεγχο της κοινής γνώμης μέσω ενός προγράμματος επίσημης προπαγάνδας και κατασκοπείας. Πιστεύουν επίσης ότι αυτές οι συστάσεις βοήθησαν στη διαμόρφωση της πολιτικής της Πολεμικής Αεροπορίας σχετικά με τη μελέτη των ΑΤΙΑ όχι μόνο το αμέσως επόμενο διάστημα, αλλά και μέχρι σήμερα. Υπάρχουν ενδείξεις ότι οι συστάσεις της επιτροπής ετίθεντο σε εφαρμογή τουλάχιστον δύο δεκαετίες μετά την έκδοση των συμπερασμάτων της.
Από τον Δεκέμβριο του 1953, η συζήτηση, από το στρατιωτικό προσωπικό, απόρρητων αναφορών ΑΤΙΑ με μη εξουσιοδοτημένα άτομα διώκεται ποινικά στις ΗΠΑ.
Αδιόρθωτοι Γλετζέδες
Πλοκή
Η ταινία ξεκινά με τον Μάικ να λέει στον φίλο του Ρομπ για το πόσο απελπισμένα του λείπει η Μισέλ και ότι δεν τον έχει πάρει τηλέφωνο. Ο Ρομπ εξηγεί ότι με ένα μυστήριο τρόπο οι γυναίκες έχουν την διάισθηση να μην τηλεφωνούν στους πρώην τους μέχρι που αυτοί τις έχουν τελείως ξεπεράσει.
Για να βοηθήσει τον Μάικ να επανέλθει στην ενεργό δράση, ο Τρεντ τον παρακινεί να κάνουν ένα αυθόρμητο ταξίδι στο Λας Βέγκας. Ο Τρεντ καταφέρνει να γνωριστέι με δύο σερβιτόρες, αλλά η εμμονή του Μάικ με τη Μισέλ καταστρέφει τα σχέδια του Τρεντ. Πίσω στο Λος Άντζελες, ο Μάικ, ο Ρομπ και άλλοι φίλοι κάνουν μπαρότσαρκες, σταματούν σε ένα πάρτι και αργότερα σε ένα μεταμεσονύχτιο μπαρ (όπου όλοι συχνάζουν αφού κλείσουν τα υπόλοιπα μπαρ), όπου ο Τρεντ δείχνει την ικανότητά του να προσεγίζει το αντίθετο φύλο. Εμπνευσμένος από αυτό, ο Mike γνωρίζεται με τη Νίκι και παίρνει τον αριθμό τηλεφώνου της.
Πρόγραμμα Blue Book
Ειδική έκθεση υπ' αριθμόν 14 για το Πρόγραμμα Blue Book
Η ειδική έκθεση υπ' αριθμόν 14 για το Πρόγραμμα Blue Book ήταν η τεράστια στατιστική ανάλυση των μέχρι τότε υποθέσεων του Προγράμματος, περίπου 3200 έως τη στιγμή που ολοκληρώθηκε η έκθεση το 1954 και αφότου ο Ρούπελτ έφυγε από το Πρόγραμμα. Ακόμη και σήμερα αντιπροσωπεύει τη μεγαλύτερη μελέτη τέτοιου είδους που έγινε ποτέ. Το Μπατέλ απασχολούσε τέσσερις επιστημονικούς αναλυτές, οι οποίοι προσπάθησαν να χωρίσουν τις υποθέσεις σε "γνωστές", "άγνωστες" και μια τρίτη κατηγορία "ανεπαρκών πληροφοριών". Χώρισαν επίσης τις γνωστές και άγνωστες σε τέσσερις υποκατηγορίες σύμφωνα με την ποιότητά τους, από εξαιρετική έως κακή. Για παράδειγμα, περιστατικά που θεωρούνται εξαιρετικά μπορεί να περιλαμβάνουν έμπειρους μάρτυρες, όπως πιλότους αεροσκαφών ή εκπαιδευμένο στρατιωτικό προσωπικό, πολλαπλούς μάρτυρες, υποστηρικτικά στοιχεία όπως δεδομένα ραντάρ ή φωτογραφίες κ.λπ. Για να θεωρηθεί μια υπόθεση «γνωστή», μόνο δύο αναλυτές έπρεπε να συμφωνήσουν ανεξάρτητα σε μια λύση. Ωστόσο, για να χαρακτηριστεί μια υπόθεση "άγνωστη" και οι τέσσερις αναλυτές έπρεπε να συμφωνήσουν. Έτσι το κριτήριο για μια "άγνωστη" ήταν αρκετά αυστηρό.
Αδιόρθωτοι Γλετζέδες
Πλοκή
Βγαίνοντας ξανά για ποτό και χορό στο The Derby, ο Μάικ διακρίνει μέσα στο πλήθος τη Λωρέν. Επιστρατεύει όλο του το θάρρος να την πλησιάσει και να ξεκινήσει κουβέντα μαζί της. Το επόμενο πρωί, ο Μάικ λαμβάνει τηλεφώνημα από τη Μισέλ και διαπιστώνει ότι πλέον δεν του λείπει. Όταν η Λορέν τον καλεί, ο Μάικ κλείνει το τηλέφωνο στη Μισέλ για να δώσει τη προσοχή του στη Λορέν.
Πρόγραμμα Blue Book
Ειδική έκθεση υπ' αριθμόν 14 για το Πρόγραμμα Blue Book
Τα κύρια αποτελέσματα της στατιστικής ανάλυσης ήταν:
Αδιόρθωτοι Γλετζέδες
Παραγωγή
μικρογραφία| Ο Φαβρό έγραψε και πρωταγωνίστησε στο Swingers. Ο Φαβρό έγραψε το σενάριο για το Swingers σε περίπου δύο εβδομάδες. Ο πατέρας του του είχε δώσει ένα λογισμικό γραφής σεναρίου για υπολογιστή και ήθελε να δει αν μπορούσε να γράψει ένα σενάριο «απλά ως άσκηση». Είχε μετακομίσει από το Σικάγο και είχε επίσης χωρίσει με την κοπέλα του εκεί, αλλά τα περιστατικά και τα γεγονότα που έγραψε ήταν μυθοπλασία. Το σενάριο είχε χαρακτήρες που βασίζονταν χαλαρά σε φίλους του, και χρησιμοποίησε γνωστούς του ηθοποιούς για τους κυρίως ρόλους. Είχε γίνει φίλος με τον Βον από την ταινία Rudy του 1993, μια ταινία στην οποία είχαν παίξει μαζί. Γνώριζε τον Λίβινγκστον από το Σικάγο και τη δουλειά τους στη χολή ImprovOlympic, και από το ότι μετακόμισαν στο Λος Άντζελες περίπου την ίδια περίοδο.
Πρόγραμμα Blue Book
Ειδική έκθεση υπ' αριθμόν 14 για το Πρόγραμμα Blue Book
Παρόλα αυτά, η ανακεφαλαίωση της τελικής έκθεσης του Ινστιτούτου Μπατέλ ανέφερε ότι είναι «εξαιρετικά απίθανο οποιεσδήποτε αναφορές αγνώστου ταυτότητας εναέριων αντικειμένων ... να αντιπροσωπεύουν παρατηρήσεις τεχνολογικών επιτευγμάτων εκτός του φάσματος της σημερινής γνώσης». Ένας αριθμός ερευνητών έχει επισημάνει ότι τα συμπεράσματα των αναλυτών έρχονταν συχνά σε αντίθεση με τα ίδια τα στατιστικά τους αποτελέσματα, όπως παρουσιάστηκαν σε 240 γραφήματα, πίνακες και χάρτες. Ορισμένοι εικάζουν ότι οι αναλυτές μπορεί απλά να είχαν πρόβλημα να δεχθούν τα ίδια τους τα αποτελέσματα ή ίσως να έγραψαν τα συμπεράσματα ώστε να ικανοποιήσουν το νέο πολιτικό κλίμα που είχε διαμορφωθεί εντός του Blue Book.
Αδιόρθωτοι Γλετζέδες
Παραγωγή
Την περίοδο που ο Φαβρό προσπαθούσε να συγκεντρώσει κεφάλαια για την παραγωγή, ορισμένοι από τους παραγωγούς ήθελαν να μετατρέξουν τον χαρακτήρα του Τρέντ σε γυναίκα, ήθελαν να μην πάει στο Βέγκας και ήθελαν να τον κάνουν πιο σκοτεινό και βίαιο. Άλλοι ήθελαν να καλέσουν πιο διάσημους ηθοποιούς όπως ο Τζόνι Ντεπ ή ο Κρις Ο'Ντόνελ, αλλά ο Φαβρό τελικά απέριψε αυτές τις ιδέες παρά το γεγονός ότι προσπάθησε σκληρά να τις ενστερνιστεί. Ο Φαβρό και οι φίλοι του ηθοποιοί έδωσαν θεατρικές παραστάσεις του σεναρίου για να κινήσουν ενδιαφέρον και ν προσελκύσουν κεφάλαια για την ταινία. Η Νικόλ Λαλόγγια, η οποία γνώριζε τον Φαβρό όταν ο τελευταίος είχε κάνει δοκιμαστικό για την ταινία Getting In, συμφώνησε να συμμετέχει στην ταινία. Ο συγκάτοικός της, Νταγκ Λίμαν, εξασφάλισε χρήματα για την παραγωγή από τον επιχειρηματικό συνεργάτη του πατέρα του, υπό τον όρο ότι ο Λίμαν θα σκηνοθετούσε την ταινία.
Πρόγραμμα Blue Book
Ειδική έκθεση υπ' αριθμόν 14 για το Πρόγραμμα Blue Book
Όταν η Πολεμική Αεροπορία έδωσε τελικά στη δημοσιότητα την ειδική έκθεση #14 τον Οκτώβριο του 1955, υποστηρίχθηκε ότι η έκθεση απέδειξε επιστημονικά ότι δεν υπήρχαν ΑΤΙΑ. Οι επικριτές αυτού του ισχυρισμού επισημαίνουν ότι η έκθεση στην πραγματικότητα απέδειξε ότι τα "άγνωστα" ήταν σαφώς διαφορετικά από τα "γνωστά" με πολύ υψηλό επίπεδο στατιστικής σημαντικότητας. Η Πολεμική Αεροπορία ισχυρίστηκε επίσης λανθασμένα ότι μόνο το 3% των υποθέσεων που μελετήθηκαν ήταν άγνωστες, αντί για το πραγματικό 22%. Ισχυρίστηκαν επίσης ότι το υπολειπόμενο 3% θα εξαφανιζόταν πιθανότατα, εάν ήταν διαθέσιμα πιο πλήρη δεδομένα. Οι επικριτές υποστηρίζουν ότι αυτό αγνοεί το γεγονός ότι οι αναλυτές είχαν ήδη κατατάξει τέτοια περιστατικά στην κατηγορία των "ανεπαρκών πληροφοριών", ενώ τα "γνωστά" και "άγνωστα" θεωρήθηκαν ότι είχαν επαρκείς πληροφορίες ώστε να οδηγήσουν σε μια απόφαση. Επίσης, τα "άγνωστα" έτειναν να αντιπροσωπεύουν τις υποθέσεις υψηλότερης ποιότητας, δηλαδή τις αναφορές που ήδη είχαν καλύτερες πληροφορίες και μάρτυρες.
Αδιόρθωτοι Γλετζέδες
Παραγωγή
Ο τίτλος της ταινίας ήταν εν μέρει εμπνευσμένος από το Swingers Diner on Beverly Boulevard, ένα καφέ στο οποίο σύχναζαν οι Λάιμαν και Φαβρό. Η συνθηματική φράση «είσαι τόσο χρήμα» που έγινε δημοφιλής από την ταινία προήλθε από μια τηλεοπτική διαφήμιση με τους Σπάικ Λι και Μάικλ Τζόρνταν στην οποία ο Λι αποκαλούσε τον Τζόρνταν «λεφτά». Η σκηνή του τηλεφωνητή προέρχεται από ένα κωμικό σκέτσο του κωμικού Τζεφ Γκάρλιν.
Γυρίσματα
Με μικρό προϋπολογισμό, ο Φαβρό κατέληξε να υποδυθεί τον κεντρικό χαρακτήρα στην ταινία. Ο Λάιμαν σχεδίαζε για 18 ημέρες γυρισμάτων, υπολογίζοντας περίπου 12 σελίδες την ημέρα. Έκαναν οντισιόν και επέλεξαν τον Βόν αφού εξέτασαν κάποια άλλα μεγαλύτερα ονόματα. Πολλοί από τους δεύτερους και δευτερεύοντες ρόλους καλύφθηκαν από ανεπίσημες οντισιόν και από γνωστούς του καστ και των μελών του κινηματογραφικού συνεργείου. Μεγαλύτερο μέρος των κεφαλαίων δαπανήθηκαν για την χρήση μουσικής παρά για την ίδια την ταινία. Ένα μεγάλο μέρος της ταινίας γυρίστηκε χρησιμοποιώντας αποκόμματα χρησιμοποιημένων ρολών φίλμ, πράγμα που σήμαινε ότι για πολλές από τις σκηνές η διάρκεια τους δεν μπορούσε να υπερβεί τα 60 δευτερόλεπτα.
Το διαμέρισμα του χαρακτήρα του Μάϊκι βρίσκεται στην περιοχή Franklin Village του Λος Άντζελες, λίγα μίλια από το μπαρ Dresden Room. Ήταν το πραγματικό διαμέρισμα του Φαβρό εκείνη την εποχή. Ο Φαβρό χρησιμοποίησε επίσης το ανοιχτής οροφής αυτοκινητό του Mercury Comet Caliente του 1964, το οποίο είχε αγοράσει αφού του είχαν κλέψει και "γδύσει" το προηγούμενο αυτοκίνητό του.
Η ταινία γυρίστηκε σε πολλά νυχτερινά κέντρα του Λος Άντζελες, ιδιαίτερα στη τότε μοδάτη γειτονιά του Los Feliz, συμπεριλαμβανομένου των κλάμπ Dresden Lounge και του Derby. Ορισμένα από τα πλάνα γυρίστηκαν σε στυλ ντοκιμαντέρ με πραγματικούς θαμώνες του μπαρ, καθώς η παραγωγή δεν είχε τα χρήματα να νοικιάσει τους χώρους εντελώς ή να προσλάβει αρκετούς κομπάρσους. Η χρήση φωτιστικού εξοπλισμού περιορίστηκε στο ελάχιστο, καθώς όποτε άναβαν τα φώτα, οι θαμώνες των κλάμπ σκορπίζονταν. Η σκηνή του σπιτικού πάρτι γυρίστηκε στις κατοικίες των φίλων των παραγωγών υπό το πρόσχημα ενός πραγματικού σπιτικού πάρτι.
Οι σκηνές του Λας Βέγκας γυρίστηκαν κυρίως σε δύο τοποθεσίες, με τα εξωτερικά πλάνα του καζίνο να λαμβάνουν χώρα στο Stardust Resort &amp; Casino και όλα τα επόμενα εσωτερικά πλάνα να γυρίζονται στο Fremont Hotel and Casino, στο κέντρο του Λας Βέγκας.
Έφερτ φαν Ελστ
Ο Έφερτ φαν Ελστ (ολλανδικά: Evert van Aelst, αναφερόμενος και ως Everard Aalst, Ντελφτ, 1602 – Ντελφτ, 19 Φεβρουαρίου 1657 ) ήταν Ολλανδός ζωγράφος νεκρών φύσεων.
Αδιόρθωτοι Γλετζέδες
Αξιοσημείωτες τοποθεσίες
Το Dresden Room είναι ένα δημοφιλές κλασικό μπαρ και κλαμπ στη γειτονιά Los Feliz, που βρίσκεται στη λεωφόρο 1760 N. Vermont. Το μουσικό ντουέτο Marty και Elayne εμφανίζεται στο κλαμπ αρκετές νύχτες την εβδομάδα για περισσότερα από 35 χρόνια. Ο Βον ήταν συχνός επισκέπτης.
Το καφέ όπου οι διάφορες παρέες συναντώνται και τρώνε ήταν το Hollywood Hills Coffee Shop (τώρα το 101 Coffee Shop) λίγα τετράγωνα από τα διαμερίσματα του Franklin Village. Σύμφωνα με τον Λάιμαν, το μαγαζί άφησε το καστ και το συνεργείο να κινηματογραφήσουν μόνο το βράδυ, ενώ βρισκόταν υπό ανακαίνιση. Η σκηνή με το μωρό προήλθε από την εμπειρία του Βον με ένα παρόμοιο άτομο σε ένα αεροδρόμιο. Προστέθηκε ως σκηνή επιλόγου για την ταινία, η οποία θα είχε τελειώσει με τον χαρακτήρα του Φαβρο να ολοκληρώνει τα τηλεφωνήματα με τις δύο γυναίκες.
Έφερτ φαν Ελστ
Ο φαν Ελστ ήταν θείος και Δάσκαλος του Βίλλεμ φαν Ελστ. Και οι δύο ήταν διάσημοι για τις νεκρές φύσεις τους με θηράματα, ψάρια, ανθοδοχεία κλπ. Επηρεάστηκε από τον Πίτερ Κλες. Σύμφωνα με τον Άρνολντ Χαουμπράκεν, πέρασε τέσσερα χρόνια στη Γαλλία και επτά στην Ιταλία. Ο Μέγας Δούκας της Τοσκάνης έγινε πάτρονάς του και τον αντάμειψε πλουσιοπάροχα για τα έργα του. Όταν επέστρεψε στην Ολλανδία, εγκαταστάθηκε στο Ντελφτ, όπου δημιούργησε εργαστήριο, στο οποίο ζωγράφιζε νεκρές φύσεις, με μεγάλη επιτυχία κατά τη διάρκεια του βίου του. Ο Εμάνουελ ντε Βίττε, ο ανεψιός του Βίλλεμ και ο Γιάκομπ Ντενάις διετέλεσαν μαθητές του.
Αδιόρθωτοι Γλετζέδες
Αξιοσημείωτες τοποθεσίες
Το μπαρ όπου χορεύουν οι χαρακτήρες είναι το The Derby στο Los Feliz, στη γωνία των Hillhurst και Los Feliz Boulevard, ένα κλαμπ εμπνευσμένο από το πρώτο Brown Derby Club της δεκαετίας του 1920 που βρισκόταν στο ίδιο σημείο. Ο Φαβρό σύχναζε εκεί ενώ μάζευε χρήματα για την ταινία, και μάλιστα έκανε μαθήματα swing χορού. Το Big Bad Voodoo Daddy ήταν κανονικό μουσικό σχήμα εκεί, έτσι ο Favreau έγινε φίλος με το συγκρότημα. Τα γυρίσματα έγιναν κατά τη διάρκεια μιας από τις τακτικές τους εμφανίσεις μαζί με τους χορευτές swing. Τον Ιανουάριο του 2009, το νυχτερινό κέντρο έκλεισε οριστικά. Το ακίνητο αγοράστηκε και χρησιμοποιείται από μία τράπεζα.
Αξιοσημείωτες Εμφανίσεις
Εκτός από το ότι έδωσαν τους φίλους τους σε βασικούς ρόλους, οι Φαβρό και Βον έδωσαν ρόλους καμέο στα μέλη της οικογένειάς τους. Ο πατέρας του Βον, ο Βέρνον Βον, παίζει τον τυχερό παίκτη στο τραπέζι του μπλάκτζακ των 100 δολαρίων, ενώ η γιαγιά του Φαβρό, Τζοάν Φαβρό, είναι η τυχερή παίκτρια στο τραπέζι του μπλάκτζακ των 5 δολαρίων. Ο ηθοποιός Άνταμ Σκοτ, ο οποίος έμενε στο διαμέρισμα του κάτω ορόφου από το Φαβρό, εμφανίστηκε στη σκηνή του πάρτι στο σπίτι. Η Νικόλ Λαλόγγια, η οποία ήταν η παραγωγός της ταινίας, εμφανίστηκε ως η φωνή της Μισέλ προς το τέλος της ταινίας.
Έφερτ φαν Ελστ
Εξωτερικοί σύνδεσμοι
Κατηγορία:Ολλανδοί ζωγράφοι Κατηγορία:Ολλανδοί ζωγράφοι της Χρυσής Εποχής
Αδιόρθωτοι Γλετζέδες
Κυκλοφορία στις αίθουσες και εισπράξεις
Αρχικά, οι παραγωγοί σκέφτηκαν να εισαγάγουν την ταινία στα φεστιβάλ κινηματογράφου, αλλά το ύφος της ταινίας δεν θεωρήθηκε αρκετά σοβαρό για να ληφθεί υπόψην από την επιτροπή του φεστιβάλ Sundance. Στη συνέχεια οι παραγωγοί επέλεξαν να προβάλουν την ταινία σε επιλεγμένους κινηματογράφους, με μια προκαταρκτική προβολή σε έναν κινηματογράφο της αλυσίδας Fairfax, με την αίθουσα γεμάτη με φίλους του καστ και του συνεργείου και ορισμένους υποψήφιους αγοραστές. Μετά από κάποιες διαπραγματεύσεις, πούλησαν την ταινία στη εταιρία Miramax για 5 εκατομμύρια δολάρια  (ο Λίμαν θυμάται ότι ήταν 5,5 εκατομμύρια δολάρια). Έκανε επίσημα πρεμιέρα στον κινηματογράφο Vista Theatre. Η ταινία είχε ακαθάριστο εγχώριο κέρδος ύψους 4.555.020 δολαρίων.
Η ταινία θα αποκτούσε αργότερα συμβόλαιο διανομής με την Buena Vista Home Video.
Κριτικές
Στον ιστότοπο κρτικών ταινιών Rotten Tomatoes, η ταινία έχει βαθμολογία / ποσοστό αποδοχής 87% από 55 κριτικές, με μέση βαθμολογία 7,7/10. Σύμφωνα με μία σύνοψη των υποβαλόμενων κριτικών η ταινία κρίνεται ως «Αστεία, εγκάρδια και αβίαστα κουλ, η ταινία Swingers έκαναν αστέρια τους Βινς Βον και τον Τζον Φαβρό και καθιέρωσαν τον Νταγκ Λάϊμαν ως ένα υποσχόμενο σκηνοθέτη». Στο ιστότοπο Metacritic, η ταινία έχει σταθμισμένο μέσο όρο βαθμολογίας 71 στα 100, με βάση 25 κριτικούς, υποδεικνύοντας "γενικά ευνοϊκές κριτικές".
Ο κριτικός Roger Ebert των Chicago Sun-Times έδωσε στην ταινία τρία στα τέσσερα αστέρια, γράφοντας: «Δεν είναι μια τρομερά πρωτότυπη ιδέα, [παρόλα αυτά] η ταινία είναι γλυκιά, αστεία [και] παρατηρητική». Ο Owen Gleiberman του Entertainment Weekly έδωσε στην ταινία βαθμό «A», επαινώντας ιδιαίτερα τον Φαβρό για το «πληθωρικά πνευματώδες σενάριό του». Ο Kenneth Turan των Los Angeles Times έγραψε ότι η ταινία «ξέρει πώς να ζωντανεύει τους χαρακτήρες της και το να ελκύει το κοινό στο να αφεθούν στην πλοκή». Ο Todd McCarthy του Variety επαίνεσε τον ελκυστικό τόνο της ταινίας, γράφοντας ότι είναι «αναζωογονητικά ανθρώπινη στην χρήση του ιδιοτυπού χιούμορ της».
Κληρονομιά
Η ταινία αποτέλεσε εφαλτήριο για την καρίερα του Βον, ο οποίος κέρδισε την προσοχή του κοινού και την αναγνώριση των κριτικών για την ερμηνεία του. Συγκεκριμένα, τράβηξε την προσοχή του Στίβεν Σπίλμπεργκ όταν του ζητήθηκε να δεί την ταινία, σαν μέρος της διαδικασίας αδειοδότησης της μουσικής της ταινίας Jaws για χρήση στην ταινία. Ακολούθως, ο Σπίλμπεργκ επέλεξε τον Βον για την ταινία The Lost World: Jurassic Park. Ο σκηνοθέτης Λίμαν χρησιμοποίησε επίσης την ταινία ως εφαλτήριο μιας επιτυχημένης καριέρας στο Χόλιγουντ (αργότερα θα γινόταν γνωστός με την ταινία The Bourne Identity ), ενώ επίσης ήταν η πρώτη μεγάλη ταινία για τον Λίβινγκστον.
Η κυκλοφορία της ταινίας συνέπεσε με την αναβίωση της κουλτούρας (μουσικής και χορού) σουίνγκ κατά την δεκαετία του 1990. Αύξησε το ενδιαφέρον για την κουλτούρα της δεκαετίας του 1940 και τη νυχτερινή ζωή κατά την χρυσή εποχή του Χόλιγουντ. Ορισμένοι όροι από την αργκό που χρησιμοποιήθηκαν στην ταινία έγιναν δημοφιλείς τα χρόνια που ακολούθησαν την κυκλοφορία της, ειδικά η χρήση της λέξης "χρήματα" ως όρος έγκρισης ή ποιότητας. Το επιφώνημα "Βέγκας, μωρό μου!" έγινε επίσης μια δημοφιλής φράση σαν αναφορά στην πόλη. Το μουσικό συγκρότημα Βig Bad Voodoo Daddy πιστώνει μεγάλο μέρος της μετέπειτα μουσικής τους επιτυχίας στην εμφάνισή τους στην ταινία.
Το 2008 η ταινία ψηφίστηκε ως η δέκατη τέταρτη καλύτερη ταινία που διαδραματίστηκε στο Λος Άντζελες τα προηγούμενα 25 χρόνια από μια ομάδα απεσταλμένων και συνεργατών της εφημερίδας Los Angeles Times. Η έρευνα χρησιμοποιούσε δύο κριτήρια για την αξιολογηση των ταινιών: α) η ταινία θα έπρεπε να αναδυκνύει κάποιο ουσιώδη ειδοποιό χαρακτηριστικό της εμπειρίας του να ζεις στο Λος Άντζελες, και β) μόνο μία ταινία ανά σκηνοθέτη επιτρεπόταν στη λίστα».
Μουσική επένδυση
Υπάρχουν δύο μουσικές συλλογές από την ταινία. το πρώτο soundtrack, Swingers: Music From The Miramax Motion Picture, κυκλοφόρησε το 1996 και περιείχε πρωτότυπη μουσική από τον συνθέτη Justin Reinhardt με το όνομα "The Jazz Jury" καθώς και μουσική από διάφορους καλλιτέχνες που περιλαμβάνονται στην ταινία. Το soundtrack πιστοποιήθηκε ως χρυσό από την RIAA στις 10 Σεπτεμβρίου 2019. Το δεύτερο, Swingers Too!: More Music From. . . "Swingers", κυκλοφόρησε το 1999.
Εξωτερικοί σύνδεσμοι
Κατηγορία:Ταινίες παραγωγής Miramax Films Κατηγορία:Ταινίες γυρισμένες στο Λος Άντζελες Κατηγορία:Ταινίες τοποθετημένες στο Λας Βέγκας Κατηγορία:Ταινίες τοποθετημένες στο Λος Άντζελες Κατηγορία:Αμερικανικές ανεξάρτητες ταινίες Κατηγορία:Αμερικανικές ταινίες Κατηγορία:Ταινίες του 1996 Κατηγορία:Αγγλόφωνες ταινίες Κατηγορία:Σελίδες με μη επιθεωρημένες μεταφράσεις
Ρασίντ Γκανουσί
O Ρασίντ Γκανουσί ( راشد الغنوشي, γεννηθείς την 22η Ιουνίου 1941 με το όνομα Ρασίντ αλ Χαρίτζι) είναι ένας Τυνήσιος πολιτικός (πρόεδρος της Συνέλευσης των Αντιπροσώπων του Λαού από τον Νοέμβριο του 2019) και στοχαστής, είναι συνιδρυτής του Κόμματος Ενάντα και «πνευματικός ηγέτης» του.